[{"text_idx": "#000006", "text": "Mae\u2019r gwaith Cymraeg, tair act yn gynnyrch cyfuniad artistig annisgwyl ond llwyddiannus: y cyfansoddwr \u2018clasurol\u2019 Stephen McNeff a Gruff Rhys o\u2019r Super Furry Animals. Ar y cyd, mae\u2019r ddau wedi creu darn o theatr-gerdd sydd wedi\u2019i osod ddau can mlynedd wedi marwolaeth y bardd eiconig \u2018Hedd Wyn\u2019 (enw barddol Ellis Evans, a laddwyd yn ffosydd y Rhyfel Byd Cyntaf ac a enillodd, wedi ei farwolaeth, Gadair yr Eisteddfod Genedlaethol ym 1917)."}, {"text_idx": "#000007", "text": "Yn y blynyddoedd a ddilynodd, mae trychineb niwclear yn Nhrawsfynydd wedi rhwygo cymunedau o\u2019u gwreiddiau. Mae dogn dwys o ymbelydredd wedi drysu\u2019r gwahaniaeth rhwng gorffennol, presennol a dyfodol ac mae\u2019r Gymraeg yn wynebu difodiant. Mae\u2019r ddrama afaelgar yn cyfuno dyfodol dystopaidd gyda chwedlonaeth Cymru a barddoniaeth Hedd Wyn ei hun."}, {"text_idx": "#000009", "text": "Bydd yn cael ei ryddhau gyda lansiad mewn digwyddiad ar lwyfan #Encore yn yr Eisteddfod Genedlaethol ar Ddydd Gwener, 5 Awst am 3yp, lle bydd Gruff yn cael ei gyfweld gan Sioned Webb, a bydd y soprano Ellen Williams, y bariton Dafydd Allen a\u2019r hyfforddwr Rhiannon Pritchard yn perfformio detholiad o\u2019r gwaith."}, {"text_idx": "#000010", "text": "Dywedodd y cyfansoddwr, Stephen McNeff: \u201cMae rhyddhau 2117 / Hedd Wyn yn garreg filltir yn natblygiad yr opera hon, prosiect y bu\u0302m i eisiau\u2019i gyflawni am dros ddeng mlynedd. Mae gweithio gydag Opera Cenedlaethol Cymru \u2013 cwmni y bu\u0302m i\u2019n tyfu gyda nhw a\u2019u gwylio ers fy niddordeb cynnar mewn opera \u2013 wedi bod yn ganlyniad delfrydol, felly hefyd y cydweithio gyda\u2019r fath ystod o ddoniau creadigol mor unigryw ac amrywiol a\u2019r goreuon ymysg cantorion ifanc Cymru.\u201d"}, {"text_idx": "#000016", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000019", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}]